Tadžikistani president Emomali Rahmon allkirjastas teisipäeval seaduse, mis langetab (veelgi) vene keele staatust selles Kesk-Aasia vabariigis veelgi.    Presidendi pressiteenistus teatas infoagentuurile ITAR-TASS, et 6. oktoobril - allkirjastamise päeval jõustunud seaduse olid varem heaks kiitnud ka Tadžikistani parlamendi mõlemad kojad.    Põhiseadus tunnistab vene keelt küll rahvustevahelise suhtluse keelena, kuid Rahmoni poolt allkirjastatud riigikeeleseaduses vene keelel enam eristaatust ette ei nähta. Nüüd tuleb võimuesindajatele kirjutada eranditult tadžiki keeles.    Riigikeelele peavad üle minema ka kohtud ja kogu avaldatav reklaam.  Samuti kuulutatakse tadžiki keel ka kultuuriürituste ja teadusuurimuste keeleks.    Seaduse rikkumise eest on ettenähtud trahvid - kuni 1700 krooni kodanikele ja 3400 krooni organisatsioonidele.    Tadžikistani rahvaarvuks on umbes 7,5 miljonit, kellest vene kogukond moodustab ühe protsendi ja usbekid neljandiku.    Uue riigikeeleseaduse pakkus Rahmon parlamendile ise välja. Arvatakse, et see võib mutta vanemaealiste, aga ka Venemaal tööl käivate inimeste elu raskeks.    www.DELFI.ee